આખા દેશનાં કેટલાંક શહેરોમાં રિયલ એસ્ટેટ માર્કેટ ફરી પીક-અપ કરી રહ્યું છે ત્યારે કેટલાંક શહેરોમાં હજી મંદી અને સ્થગિતતા ચાલે છે. ડેવલપરોને પ્રોપર્ટીઝ વેચતાં નાકે દમ આવે છે, પરંતુ કૅશ ઊભી કરવા માટે બિલ્ડરો જુદી-જુદી ઑફરો લઈને આવે છે. આવી ઑફરોમાં સ્ટૅમ્પ-ડ્યુટી અને રજિસ્ટ્રેશન ચૂકવવાની ઝંઝટમાંથી મુક્તિ, સગવડભર્યા પેમેન્ટ પ્લાન્સ અને બાયબૅક સ્કીમ્સ જેવી કેટલીક બાબતોનો સમાવેશ છે.